# 2.2. Temporalización

# Temporalización do REA

Fase | Seccións | Descrición do traballo a desenvolver | Temporalización
--- | --- | --- | ---
1. Sin mapa, pero con rumbo | 1.1. Ellas 1.2. Nuestras metas 1.3. ¿Quién? 1.4. Investigamos 1.5. Diario de aprendizaje | Preténdese captar a atención do alumnado mediante o visionado dun breve vídeo para unha posterior reflexión do mesmo.A reflexión ten como obxectivo analizar a loita pola mellora dos dereitos das mulleres ao longo da historia, así como invitar a pensar sobre como cambiou a situación da muller comparando o estilo de vida entre unha avoa e a súa neta. Á súa vez, tamén se plantexa a importancia de por que se celebra o 8M na actualidade. Nesta fase o alumnado, dividido en grupos, coñecerá o produto final que deben presentar, e os seus obxectivos. O alumnado debe entrevistar a mulleres da súa contorna para homenaxealas cun mural. Continuarán cunha actividade na biblioteca escolar, centrada en aprender a localizar libros dentro deste espazo. Aquí aprovéitase para buscar libros sobre mulleres e así se familiaricen con textos biográficos. O primeiro paso para este produto final consiste en que escollan a muller que será entrevistada polo grupo. | 1 sesión
2. Las primeras gotas antes de la tormenta | 2.1. Llovizna 2.2. Chubasco 2.3. Tormenta de preguntas 2.4. Diario de aprendizaje | O alumnado comeza a fase cunha posta en práctica sobre a produción de preguntas. Trátase de que enfoquen o tipo de preguntas en relación á temática proposta. Así mesmo, o alumnado comezará coa activación de coñecementos previos tanto da entrevista, coa lectura e análise da entrevista “Una pionera de la ciencia marina”. Tamén recordarán contidos relacionados coas categorías gramaticais, o uso de G/J e os aumentativos e diminutivos. Rematarán a fase, escribindo a lista de preguntas que levarán a cabo na entrevista do produto final. | 2 sesións
3. A palabras valientes, oídos atentos | 3.1. Superando barreras 3.2. En primera persona 3.3. Preguntando que es gerundio 3.4. Palabritas de gigantas 3.5. Puesta a punto 3.6. Diario de aprendizaje | Comezan a fase coa comprensión dun texto sobre Emilia Pardo Bazán, para traballar a revisión dun texto tendo en conta o léxico e a ortografía. Inclúese a aprendizaxe dos tipos e as partes dunha entrevista, rematando cunha maior profundización na tipoloxía biográfica recuperando a entrevista “Una pionera de la ciencia marina”. Tamén deberán analizar todos os elementos da entrevista a Marta Pérez en formato audiovisual. Afondarán nos obxectivos e características dunha entrevista biográfica, que poñerán en práctica concordando preguntas e respostas. Así mesmo, mediante un texto sobre Marie Curie, deberán analizar a importancia do uso dunha linguaxe inclusiva. Continuarán coa aprendizaxe gramatical sobre o verbo, a ortografía coas normas de uso do G/J e o enriquecemento léxico cos aumentativos e diminutivos. Rematarán a fase, realizando a entrevista a esa muller escollida na fase 1. | 6 sesións
4. Quien abre camino deja huella | 4.1. Un desorden ordenado 4.2. Impresionad con vuestro trabajo 4.3. Nuestros logros 4.4. Diario de aprendizaje | Esta fase, está centrada en recompilar as entrevistas realizadas para plasmalas no mural, e por conseguinte rematar o reto proposto neste REA. Ofrécense pautas e modelos tanto para a construción do mural como a exposición oral do mesmo. Rematarán a fase cunha autoavaliación na que reflexionarán sobre a súa implicación dentro do traballo grupal. | 5 sesións
5. No nos lo contaron, lo descubrimos | 5.1. Semáforo 5.2. El reto a examen 5.3. Rúbrica 5.4. Diario de aprendizaje | Tras finalizar o reto, o alumnado realizará unha reflexión do aprendido nas distintas fases, cubrindo unha lista de control en relación ao traballo do seu grupo, así como tamén dos demais grupos. | 1 sesión

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)